open-index/open-wikipedia-markdown huggingface dataset:
Lisa Della Casa

**Lisa Della Casa-Debeljevic** (2. helmikuuta 1919 Burgdorf – 10. joulukuuta 2012 Münsterlingen) oli sveitsiläinen oopperalaulaja (sopraano), joka tuli kuuluisaksi Wolfgang Amadeus Mozartin ja Richard Straussin teosten tulkinnoistaan.

Della Casa syntyi italialais-sveitsiläisen tohtorin ja tämän baijerilaissyntyisen vaimon perheeseen. Hän suoritti oopperadebyyttinsä vuonna 1940 Giacomo Puccinin *[[Madama Butterfly]]n* nimiroolissa. Hän meni vuonna 1947 naimisiin jugoslavialaisen journalistin Dragan Debeljevicin kanssa.

Della Casan ensimmäinen esiintyminen Wienin valtionoopperassa tapahtui vuonna 1947. Hän pääsi pian muun muassa La Scalaan, Baijerin valtionoopperaan ja Bayreuthin musiikkijuhlille. Metropolitan-oopperassa hän oli vakituinen tähti vuoteen 1968.

Della Casan esiintymiset alkoivat vähetä 1960-luvun kuluessa, ja esiintymisensä vuonna 1974 Salzburgissa hän ilmoitti viimeisekseen. Hän äänitti useita kokonaisia oopperalevytyksiä muun muassa Deccalle.

## Lähteet
Lukkopesä

**Lukkopesä** on lukon osa, joka mahdollistaa avaimen kääntämisen jos se on oikea. Jos avain on väärä, ei lukkopesän sisällä oleva sisäsylinteri käänny. Sisäsylinterin kääntyessä se vetää samalla teljen sisään, jolloin lukko aukeaa. Ilman lukkopesää on lukko helppo avata esimerkiksi ruuvimeisselillä. Lukkopesää on suojaamassa lisäksi peitekilpi, joka samalla nimensä mukaisesti peittää lukon sisäosat ja ruuvit. Uudemmissa lukoissa ei lukkopesästä näy muuta kuin haittalevyt, koska peitekilpi on tehty suojaamaan lukkopesä niin, ettei sitä ole mahdollista vetää ulos, ja tällöin avata lukkoa.
## Lukkopesätyypit
* Ulkoinen lukkopesä, käytetään kotiovien ym. lukituksessa. Ulkoista lukkopesää käytetään myös joissakin varmuuslukoissa.
* Sisäänrakennettu lukkopesä, käytetään varmuuslukoissa. 
## Katso myös
*Lukko
*Lukkoseppä
*Abloy
*Lukkorunko
Ruotsin Helsingin-suurlähetystö

**Ruotsin Helsingin-suurlähetystö** (ruots. *Sveriges ambassad i Helsingfors*) sijaitsee Helsingin Pohjoisesplanadilla, Kauppatorin pohjoislaidalla.

## Suurlähettiläs
Nykyinen suurlähettiläs on Peter Ericson. Hänen edeltäjänsä oli Anders Ahnlid.

## Lähetystörakennus
### Venäjän vallan aika
Talo rakennettiin alun perin vuosina 1839–1843 kauppaneuvos J. H. Heidenstrauchin asuinrakennukseksi, todennäköisesti arkkitehti A. F. Granstedtin suunnittelemana. Empiretyylistä rakennusta pidettiin tuolloin yhtenä kaupungin kauneimmista yksityistaloista, joskaan senaikaisesta ulkonäöstä ei ole enää juuri mitään jäljellä. 

Heidenstrauchin kuoltua 1847 talo ehti vaihtaa useasti omistajaa, kunnes sen osti vuonna 1883 kauppaneuvos Jakov Tschernischeff, joka muutti sen 150 asukkaan vuokrakasarmiksi. Hän muutatti myös julkisivun tuolloin Venäjällä muodissa olleen uusbarokkityylin mukaiseksi, mikä herätti julkisuudessa arvostelua. Muutostyöt suunnittelivat arkkitehdit Constantin Kiseleff ja W. Reiss. 1900-luvun alussa rakennuksessa toimi Venäjän valtionpankin konttori.

### Suurlähetystönä
Ruotsin valtio osti rakennuksen 400&nbsp;000 kruunun hinnalla vuonna 1921, ja jälleen toteutettiin suuret muutostyöt, tällä kertaa arkkitehti Torben Grutin suunnitelmien mukaan. Hän suunnitteli sen Nicodemus Tessinin tyyliä jäljitellen, muistuttamaan Tukholman kuninkaallisen linnan julkisivua. Tilaajan toivomus oli, että rakennus muistuttaisi Ruotsista vieraassa maassa. 1980-luvulla sisätilat uudistettiin suomalaisen arkkitehtiprofessori Erik Kråkströmin suunnitelmien mukaan.

## Katso myös
* Venäjän valtionpankin Helsingin konttorin ryöstö

## Lähteet

## Aiheesta muualla

* Ruotsin Helsingin-suurlähetystön www-sivut
* Pörssitieto: Lars Sonckin Ab Hamn-Palatset -yhtiö talon omistajana
* Ruotsin edustuksen keskus Helsingissä. Vasta valmistunut lähetystötalo, Suomen Kuvalehti, 12.01.1924, nro 2, s. 14, Kansalliskirjaston digitaaliset aineistot
Niketas Khoniates

**Niketas Khoniates** (, noin 1155-1215 tai 1216) oli kreikkalainen historioitsija. Hänen veljensä Mikael Khoniates oli myös historioitsija. Hän matkusti veljensä kanssa kotipaikkakunnaltaan Kolossaista Konstantinopoliin. Aluksi toimi virkamiehenä Angelos-suvun keisareiden aikana, edeten aina virkakoneiston johtajaksi (*[[megas logothetes]]*) asti. Hän toimi myös Filippopoliksen teeman kuvernöörinä.

Kun neljäs ristiretki valtasi Konstantinopolin vuonna 1204 pakeni hän Nikaiaan, jossa hän pääsi keisari Theodoros I Laskariksen hovin jäseneksi. Nikaiassa hän aloitti kirjoittamisen ja hänen 21 kirjaa  käsittänyt historiansa käsitteli vuosia 1118-1207. Teoksessaan hän kuvaa muun muassa Konstantinopolin valtauksen vuonna 1204.

## Lähteet

## Aiheesta muualla
* Medieval Sourcebook: Nicetas Choniates: The Sack of Constantinople (1204)
Raksilan pesäpallostadion

**Raksilan pesäpallostadion** (sponsorinimeltään **Oulun DataCenter Stadion**) on pesäpallostadion Oulussa Raksilan. Stadion oli valmistuessaan Suomen kallein pesäpallostadion 14,4 miljoonan markan budjetilla (vuoden 2022 rahassa 3,74 milj. €). Hinta oli yli kaksinkertainen Seinäjoen stadioniin verrattuna ja seitsemänkertainen Sotkamon Jymyn stadioniin verrattuna. Postmodernistisen rakennuksen suunnitteli Arkkitehtitoimisto Pekka Lukkaroinen Ky. Stadionin päämateriaalit ovat betoni ja puu.

Kentän alustana on hiekkatekonurmi. Raksilan urheilukeskukseen kuuluvan stadionin katsomossa on 4&nbsp;204 istumapaikkaa, joista katettuja 1&nbsp;460 ja aitiopaikkoja 162 kappaletta. Lisäkatsomoissa on lisäksi 2&nbsp;000 paikkaa. Lisäkatsomo ja aitiot eivät kuuluneet alkuperäiseen arkkitehtisuunnitelmaan vaan ne lisättiin Oulun Lipon vaatimuksesta.

Kesällä stadionin pääkäyttäjiä ovat Lippo Pesis ja Lippo Juniorit. Stadionia ovat aiemmin käyttäneet jo toimintansa lopettaneet Oulun Polte ja Oulujoen Kiekko. Talvella paikalle jäädytetään luistinrata, joka tosin on ollut suhteellisen vähällä käytöllä. Keväällä 2007 Raksilassa järjestettiin puistohiihdot, joiden pääpaikkana toimi pesäpallostadion. Stadionilla järjestettiin kaupungin uudenvuodenjuhla vuodenvaihteessa 2012–2013 ja Kärppien mestaruusjuhla keväällä 2014.

Yleisöennätys 6&nbsp;647 on 13. syyskuuta 1998 pelatusta kolmannesta loppuottelusta Lippo–Kaisaniemen Tiikerit. Stadionilla järjestetyissä konserteissa yleisöä on parhaimmillaan ollut yli 20&nbsp;000 katsojaa.

## Esiintyjiä

Pesäpallostadionilla on nähty kesäisin huippuartisteja.
*1997 Leningrad Cowboys
*1998 Scorpions
*1999 Bryan Adams
*2003 Leningrad Cowboys
*2004 Eppu Normaali
*2005 Billy Idol
*2006 Lippo Summer Party, esiintyjätAkcent (ROM), Beats and Styles (FIN)Dani Evermore (SWE), DCX (FIN), Dingo (FIN)Gibson Brothers (FRA), Las Ketchup (ESP)Natural Ex (SWE), Reflexion (FIN)PMMP (FIN),   Samantha Fox (ENG)
*2007 Nylon Beat, Toto

## Lähteet

## Aiheesta muualla
Variaatio (kombinatoriikka)

Kombinatoriikassa **variaatiolla** tarkoitetaan äärellisestä joukosta valittua tietyn kokoista jonoa. Formaalisti, jos E on äärellinen joukko, on *E*:n *k*-variaatio järjestetty jono 
:(e_1,e_2,\cdots,e_k),
missä e_i\in E kaikilla 1\leq i\leq k.

## Katso myös
* Permutaatio
Kimi

**Kimi** on suomalainen miehen etunimi. Se on muodostettu nimestä Kim, joka on Joakimin lyhentymä.

Maaliskuuhun 2025 mennessä nimi Kimi on annettu Suomessa noin 1&nbsp;720 henkilölle, joista suurin osa on syntynyt vuoden 1980 jälkeen.

Vuonna 2015 Kimi lisättiin suomalaiseen nimipäiväkalenteriin Kim-nimen rinnalle. Molempien nimipäivä on 20. maaliskuuta.

## Tunnettuja Kimejä
Listan henkilöt ovat suomalaisia, ellei toisin mainita.

* Kimi Antonelli (s. 2006), italialainen rata-autoilija
* Kimi Klingberg (s. 1976), koripalloilija
* Kimi Koivisto (s. 1992), jääkiekkoilija
* Kimi Kuusela (s. 2001), jääkiekkoilija
* Kimi Linnainmaa (s. 1994), amerikkalaisen ja kanadalaisen jalkapallon pelaaja
* Kimi Lumme, lapsinäyttelijä
* Kimi Räikkönen (s. 1979), Formula 1 -kuljettaja ja maailmanmestari
* Kimi Vilkkula, oik. *Wincent Willestrand* (s. 1988), näyttelijä
* Kimi Wakitashiro (s. 1950), japanilainen koripalloilija

## Kuvitteellisia Kimejä
* Kimi (), hahmo piirrossarjassa *[[Kummikarhut]]*
* Kimi Keppostin, Rehti Repon apulainen vuoden 1940 elokuvassa *[[Pinocchio (vuoden 1940 elokuva)|Pinocchio]]*

## Lähteet
Toinen kyttäyskeikka

**Toinen kyttäyskeikka** (*Another Stakeout*) on yhdysvaltalainen jännäri vuodelta 1993. *[[Kyttäyskeikka|Kyttäyskeikan]]* jatko-osassa poliisit saavat tehtävää ratkoakseen avukseen naisen sekä koiran. Peitetarinana on, että miespoliiseista vanhempi on isä, nuorempi on poika ja nainen on äiti. Elokuvan ohjasi John Badham. Pääosissa ovat Emilio Estevez, Richard Dreyfuss, Rosie O'Donnell, Marcia Strassman, Dennis Farina ja Cathy Moriarty. Elokuva kuvattiin Las Vegasissa.

## Arvioita
*[[Video-opas|Video-oppaassa]]* vuodelta 1994 Olavi Similä kutsuu elokuvaa kelvollisen jännityskomedian tarpeettomaksi jatko-osaksi ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* antaa kaksi ja puoli tähteä neljästä.

## Lähteet
Chris Raab

**Christian J. Raab** (myös **Raab Himself**; s. 21. toukokuuta 1980 Willow Grove, Pennsylvania, Yhdysvallat) on yhdysvaltalainen näyttelijä. Hän kuuluu CKY Crewiin ja on esiintynyt sarjoissa *[[Jackass]]*, *[[Viva La Bam]]*, *[[Haggard]]* ja yhdessä Duudsoni Elämää-jaksossa sekä elokuvassa **, mutta ei enää sen toisessa osassa.

## Lähteet
*
Gamma Cephei

**Gamma Cephei** (γ Cephei, γ Cep, Alrai, Errai, Er Rai, arab "paimen") on kaksoistähti, jolla on eksoplaneetta. Päätähti on oranssi alijättiläistähti, seuralainen punainen kääpiö. Heikosti tunnetun radan arvellaan olevan melko soikea, niin että tähtien väli vaihtelee 10-29 tai 12-32 AU, radan soikeus noin 0,44.

## Planeettakunta

Gamma Cepheillä on pitkään väitetty olevan planeetta, pohjautuen säteisnopeusmittauksiin, jo ennen 1990-luvun puolivälissä alkanutta eksoplaneettajahtia. Ensimmäisen ilmoituksen Gamma Cephein planeetasta teki kanadalainen tutkijaryhmä Bruce Campbell, Gordon Walker ja Stephenson Yang vuonna 1988. Toinen ryhmä, Anthony Lawton ja P. Wright, löysi myös eksoplaneetan vuonna 1989. Vuonna 1992 löydöt kumottiin tietojen epätarkkuuden perusteella. Vuonna 2002 Artie Hatzes, Bill Cochran ja kumppanit McDonaldin observatoriossa vahvistivat, että Gamma Cepheillä on planeetta.

## Lähteet

## Aiheesta muualla
*A Planetary Companion to the Binary Star Gamma Cephei
*'''SolStation''': Errai 2
Sydämen lisälyöntisyys

**Sydämen lisälyöntisyys** eli **ekstrasystolia** on rytmihäiriö, jossa sydämen kammiot supistuvat ennenaikaisesti, mikä johtaa ylimääräiseen tai väärään aikaan tulevaan sydämenlyöntiin. Lisälyönti eli ekstrasystole voi olla peräisin sydämen eteisistä tai kammioista. Lisälyöntisyys on yleensä harmiton ilmiö, jota kokee elämänsä aikana noin joka toinen ihminen. Lisälyöntisyys näkyy EKG:ssa ylimääräisenä sydämenlyöntinä, jonka muoto voi olla poikkeava.

## Eteislisälyöntisyys
Eteisperäinen lisälyönti syntyy, kun eteisessä oleva paikallinen kohta lähettää sähköisen impulssin, joka ehtii käynnistää sydämenlyönnin ennen sinussolmuketta. Ylimääräisen lyönnin jälkeen sydän pitää pienen tauon. Lisälyönti saattaa tuntua muljahduksena rinnassa tai sydämen hetkittäisenä pysähtymisenä. Eteisperäiset lisälyönnit ovat vaaraton ilmiö, jota esiintyy yleisesti terveissäkin sydämissä.

## Kammiolisälyöntisyys
Kammioperäinen lisälyönti aiheutuu sydämen kammiosta lähtevästä impulssista, joka käynnistää ennenaikaisen sydämenlyönnin. Kuten eteisperäisenkin, henkilö voi aistia kammioperäisen lisälyönnin muljahduksena tai pysähdyksen tunteena rinnassa. EKG:ssa kammioperäinen lisälyönti eroaa normaaleista sydämenlyönneistä siten, että QRS-kompleksi on leveä ja P-aalto yleensä puuttuu. Kammioperäiset lisälyönnit ovat tavallisesti harmittomia, mutta saattavat joskus olla aihe sydämen lisätutkimuksille.

## Lähteet

## Aiheesta muualla
* Sydämen lisälyönnit (Terveyskirjasto.fi
Lews Therin Telamon

**Lews Therin Telamon** on Robert Jordanin Ajan Pyörä -sarjan kuvitteellinen hahmo, joka on syntynyt taistelemaan Viimeisessä taistelussa Varjoa vastaan.

## Lohikäärme
Lews Therin Telamon tunnettiin nimellä Lohikäärme Varjon sodan aikana. Hulluudessa, joka valtasi kaikki miespuoliset kanavoijat, hän surmasi jokaisen rakastamansa ihmisen ja verisukulaisensa. Sen takia hän sai nimen Suvunsurma.

### Uudestisyntynyt Lohikäärme
Uudestisyntyneeksi Lohikäärmeeksi kutsutaan sitä ihmistä, jonka on legendan ja ennustusten mukaan nouseva hädän hetkellä ja pelastavan maailman. Kukaan ei odota tapahtumaa innolla, sillä ennustetaan myös, että hän aiheuttaa uudestaan maailman murtumisen. Hänen on taisteltava Tarmon Gai'donissa, Viimeisessä taistelussa Varjoa vastaan.

Lohikäärme ei muista eikä tiedä olevansa uudestisyntynyt Lohikäärme, joten eri aikakausilla hän kantaa eri nimeä, mutta on ulkonäöltään samantapainen. Rand al'Thor on uudestisyntynyt Lohikäärme, vaikka hän ei suostu sitä alussa hyväksymään tai myöntämään.

### Väärät Lohikäärmeet
Joskus ilmaantuu miehiä, jotka julistautuvat uudestisyntyneeksi Lohikäärmeeksi. Useimmat eivät kykene edes kanavoimaan, mutta poikkeuksiakin on ollut. Kanavoimiseen kykenevät väärät Lohikäärmeet ovat vaarallisia, sillä *saidinin* koskettaminen johtaa jokaisen heistä hulluuteen. Tämän takia Aes Sedait pyrkivät etsimään ja lauhkeuttamaan heidät, ennen kuin he ovat aiheuttaneet enempää harmia.

Väärän Lohikäärmeen saatua taakseen paljon kannattajia, pystyi tämä kanavoimaan tai ei, hänen kukistaminen 
saattaa olla vaikea. Yleensä selvitään armeijalla, mutta sellaisiakin tapauksia on ollut, jossa väärä Lohikäärme on aloittanut valtakuntiin leviäviä sotia.

Väärät Lohikäärmeet saadaan yleensä kiinni ennen kuin he pystyvät täyttämään ennustuksia. Useimmiten Aes Sedain lauhkeutettua heidät, he menettävät elämänhalunsa muiden lauhkeutettujen miesten tavoin.

Voimallisimpia vääriä Lohikäärmeitä olivat Raolin Darksbane, Yurian Stonebow, Davian, Guaire Amalasan ja Logain.
Bockin talo

**Bockin talo** (myös *Vanha Raatihuone*) on yksi Helsingin Senaatintoria vierustavista uusklassisista rakennuksista. Se sijaitsee Leijona-korttelissa osoitteessa Aleksanterinkatu 20 ollen sen vanhin rakennus. Talon itäpuolelta kulkee Katariinankatu. Talo valmistui vuonna 1763 kauppias Gustav Johan Bockin rakennuttamana ja on toiminut historiansa aikana Suomen kenraalikuvernöörin virka-asuntona sekä Helsingin raatihuoneena. Helsingin kaupunginvaltuuston ensimmäinen kokous pidettiin Bockin talon Empiresalissa, joka toimi valtuuston kokouspaikkana vuosina 1875–1912.

Bockin talo on nykyisin osa Helsingin kaupungintalokorttelia, ja siihen on sijoitettu kaupunginvaltuuston valtuustoryhmien kokous- ja vastaanottohuoneet, kaupunginkanslian tiedotustoimisto sekä kaupungin edustus- ja juhlatiloja. Syksyllä 2013 Bockin talossa aloitti toimintansa Made by Helsinki -käsityöosuuskunta.

## Historia
1700-luvun loppupuoliskolla Helsingin pääkadun Suurkadun eli nykyisen Aleksanterinkadun varrelle rakennettiin rivi kaupungin varakkaimpien porvarien kivitaloja. Näihin kuului myös vuonna 1763 valmistunut Bockin talo, jonka rakennutti kauppias ja raatimies Gustav Johan Bock (1710–1788), yksi kaupungin rikkaimpia kauppaporvareita. Alkuperäisessä asussaan talo oli kaksikerroksinen ja mansardikattoinen ja muistutti viereistä Sederholmin taloa. Sen pohjakerroksessa toimi Bockin kauppahuone ja ylemmässä kerroksessa sijaitsivat Bockin perheen asuintilat.

Gustav Bockin kuoltua vuonna 1788 talo koki useita omistajanvaihdoksia, kunnes se päätyi vuonna 1801 Ruotsin kruunulle, joka teki siitä Helsingin paikallismajurin virkatalon. Venäjän keisarikunnan armeijan vallattua Helsingin Suomen sodan aikana vuonna 1808 talo muutettiin venäläisen upseeripäällystön asuintaloksi.

Kun Helsinki nimitettiin pääkaupungiksi vuonna 1812 ja kaupungin jälleenrakennuskomitean arkkitehdiksi valittu Carl Ludvig Engel saapui kaupunkiin vuonna 1816, hänen ensimmäinen työnsä oli muuttaa Bockin talo Suomen kenraalikuvernöörin virka-asunnoksi. Talossa toteutettiin vuosina 1816–1819 suuret laajennus- ja muutostyöt, joissa se korotettiin kolmikerroksiseksi, siihen lisättiin siipirakennus ja se muutettiin empiretyyliseksi. Tuolloin sen Senaatintorin puoleinen julkisivu sai nykyisen joonialaisten pylväiden kannatteleman päätykolmionsa ja parvekkeensa. Engel suunnitteli myös talon tynnyriholvatun juhlasalin eli nykyisen Empiresalin. 

Bockin talo ehti toimia kenraalikuvernöörien asuntona vain kaksi vuosikymmentä, kunnes uusi virka-asunto Smolna otettiin käyttöön vuonna 1838. Tämän jälkeen Helsingin kaupunki osti talon ja teki siitä raatihuoneen, jolloin vanha Ruotsin vallan aikainen raatihuone voitiin purkaa Senaatintorin rakentamisen tieltä. Helsingin ensimmäinen kaupunginvaltuusto kokoontui Leo Mechelinin johdolla Bockin talon Empiresalissa vuonna 1875. Vuonna 1913 otettiin käyttöön nykyinen Helsingin kaupungintalo ja Bockin talon saivat käyttöönsä raastuvanoikeus ja maistraatti. Nykyisen käyttötarkoituksensa Bockin talo sai vuosien 1985–1988 jälkeen, kun raastuvanoikeus ja maistraatti olivat muuttaneet pois ja kun entisöintityöt oli saatu valmiiksi.

## Lähteet

## Aiheesta muualla
Sympathy for the Devil (albumi)

**Sympathy for the Devil** on Laibach-yhtyeen pitkäsoitto. Levy sisältää Laibachin ja sen kahden sivuprojektin, Dreihunderttausend Verschiedene Krawalle ja Germania, versioita Rolling Stones -yhtyeen kappaleesta "Sympathy for the Devil". Kahta instrumentaali-versiota lukuun ottamatta kappaleet on julkaistu singleinä 25. syyskuuta 1988, hieman ennen Laibachin *[[Let It Be (Laibachin albumi)|Let It Be]]* -albumin julkaisua. 

## Kappaleet
#
#
#
#
#
#
#
#

Sympathy for the Devil (Anastasia) -kappaleen on tehnyt Laibach, muut kappaleet ovat Mick Jaggerin ja Keith Richardsin tekemiä. 

## Lähteet
Let It Be (Laibachin albumi)

**Let It Be** on Laibach-yhtyeen pitkäsoitto. Levyllä on Laibachin versiot The Beatles -yhtyeen viimeisen albumin *[[Let It Be]]* kappaleista nimikappaletta lukuun ottamatta. *For You Blue* ja *Maggie Mae* eivät ole versioita Beatlesin levyllä olevista kappaleista; *For You Blue* on todellisuudessa versio Moondogin kappaleesta *Crescent Moon March* ja *Maggie Mae* on versio saksalaisesta kansanlaulusta *Auf der Lüneburger Heide*.

## Kappaleet
# 
# 
# 
# 
# 
# 
# 
# 
# 
# 
#  (Auf der Lüneburger Heide & Was gleicht wohl auf Erden)

Kappaleet John Lennon ja Paul McCartney, paitsi *I Me Mine* George Harrison, *Dig It* Harrison, Lennon, McCartney ja Ringo Starr sekä *For You Blue* Moondog (joskin kannessa merkitty Harrisonin tekemäksi). *Maggie Mae* on kansanlaulu, jonka sanoituksen on kirjoittanut Hermann Löns. Kaikki kappaleet sovittanut Laibach. Levyn nauhoittanut ja miksannut Iztok Turk ja Janez Krizaj studio Tivolissa Ljubljanassa 1988. Vieraililemassa *Across the Universe* -kappaleella Germania sekä Opus Dein kuoro Trbovljesta.

## Vastaanotto
*Helsingin Sanomien* Harri Uusitorpan mielestä Laibachin *Let It Be* on mahtipontinen, metallinen ja moderni kopion kopio, josta on vaikea erottaa alkuperäistä kuvaa. ”Se on tietysti epäoleellista, sillä Beatles [--] on Laibachille vain väline, jonka kautta se alleviivaa omaa historialle ja tahallisille äärimmäisyyksille (nihilismi, totalitarismi, militarismi) rakentuvaa ’krittistä’ ideologiaansa.”

## Lähteet
Martti Turtola

**Martti Olavi Turtola** (s. 16. marraskuuta 1947 Tampere) on valtiotieteiden tohtori, Maanpuolustuskorkeakoulun sotahistorian dosentti ja Helsingin sekä Turun yliopistojen dosentti. Vuosina 2001–2005 hän oli Suomen Viron-instituutin johtaja Tallinnassa ja sitä ennen muun muassa Helsingin yliopiston viestintäpäällikkö ja Kouvolan Sanomien päätoimittaja. 

Hän on kirjoittanut Viron historiaan liittyviä tutkimuksia ja luonut yleiseen tietoisuuteen väitteitä, joiden mukaan Viron valtionjohto muun muassa täysin päämäärätietoisesti hakeutui liittosuhteeseen Neuvostoliiton kanssa syksyllä 1939 ennen toisen maailmansodan syttymistä. 

Turtolan setä oli eversti Jussi Turtola, jonka kohtaloa Kiestingin motissa hän on käsitellyt kirjassaan *Kyllä täällä kaatuakin voidaan: Suomalainen upseerikohtalo 1941*.

## Teoksia
* Tornionjoelta Rajajoelle: Suomen ja Ruotsin salainen yhteistoiminta Neuvostoliiton hyökkäyksen varalle vuosina 1923–1940: puolustuspoliittinen vaihtoehto.1983. Väitöskirja.
* Erik Heinrichs – Mannerheimin ja Paasikiven kenraali. 1988.
* Risto Ryti: Elämä isänmaan puolesta. 1994.
* Liittoutuneiden Valvontakomission organisaatio ja sijoittuminen Suomeen. Teoksessa Suomi valvonnassa 1944–1947. 1997. 
* Aksel Fredrik Airo: Taipumaton kenraali. 1997.
* Heijastuksia: Keski-Uusimaan vuosikymmenet. 2000.
* Kyllä täällä kaatuakin voidaan: Suomalainen upseerikohtalo 1941. 2001. 
* Mannerheim-kirja. 2001
* Presidentti Konstantin Päts: Viro ja Suomi eri teillä. 2002.
* Jääkärikenraali Einar Vihma: Ihantalan taistelun ratkaisija. 2005.
* Kauttakulkuliikenne Pohjolassa 1941–44. Teoksessa Jatkosodan pikkujättiläinen. 2005.
* Kenraali Johan Laidoner ja Viron tasavallan tuho 1939-1940. 2008.
* Kaikilla rintamilla – Toisen maailmansodan historia, yhdessä Lasse Pajalan kanssa. 2009.
* Mennään kun käsketään! Nuorten miesten jatkosota, Vilho Kankareen sotamuistelmia. 2011. 
* Mannerheim. 2016.

## Lähteet

## Aiheesta muualla

* Suomen Viron-instituutin tiedote v. 2001.
* Martti Turtolan haastattelu ''Helsingin Sanomissa'' 27.4.2007.
Kotka

**Kotka** voi tarkoittaa seuraavia asioita:

* Kotka, kaupunki Suomessa Kymenlaakson maakunnassa
** Kotkan keskustaajama, tilastollinen taajama pääosin Kotkan kaupungissa ja osittain Haminassa
* kotkat, suurikokoisia päiväpetolintuja
** varsinaiset kotkat (Aquilinae), päiväpetolintujen alaheimo
*** kotkat (*Aquila*), päiväpetolintusuku
**** maakotka (*Aquila chrysaetos*), lintulaji, jota nimitetään usein lyhyesti kotkaksi
* Kotka, tähdistö
* 2737 Kotka, asteroidi
* *[[Kotka (elokuva)|Kotka]]* (*The Eagle*), Kevin Macdonaldin ohjaama brittiläinen elokuva vuodelta 2011
* kotkat, J. R. R. Tolkienin kirjoissa esiintyviä valtavia ja älykkäitä lintuja
* kotkaaminen, lautojen kiinnitysmenetelmä.
* Kotka, yleensä 125-kuutioinen KTM-merkkinen moottoripyörä
* IKV-3 Kotka, purjelentokone
* Filmi OY Kotka, suomalainen elokuvayhtiö
**[[Kotka – 50 vuotta unelmista kuvaksi]]*, Hannu Hautalan kuvateos kotkasta
* S/S Kotka, aik. *S/S Albertina*, suomalainen vuonna 1956 uponnut rahtihöyrylaiva
* Ohjusvene Kotka, entinen Suomen merivoimien ohjusvene, nykyisin Kroatian laivaston käytössä
* Kotkat, harvoin käytetty maa pelikorteissa

## Sukunimi
* Hannes Kotka (1897–1934), suomalainen filosofian maisteri, kanteletaiteilija, säveltäjä ja näytelmäkirjailija
* Heikki Kotka (1940–2021), ruotsinsuomalainen kirjailija ja kuvataiteilija
* Kaisa Kotka (s. 1994), suomalainen jalkapalloilija
Type 56

**Type 56** () on kiinalainen lisenssikopio AK-47 -rynnäkkökivääristä. Type 56 on Kansan vapautusarmeijan käytössä korvattu 1980-luvulla Type 81 -rynnäkkökiväärillä.

## Lähteet
*McNab Chris: *Suuri Asekirja.* Helsinki: Gummerus 2008. 

### Viitteet

## Aiheesta muualla
* Type 56 assault rifle (PR China)
Trouble Bound Gospel

**Trouble Bound Gospel** on suomalainen rockyhtye. Yhtye perustettiin vuonna 1994 Turussa. Yhtye on julkaissut kolme täyspitkää albumia.

## Jäsenet
* Makke Luojus
* Hemmu Valtanen
* Sami Kärkkäinen
* Riku Sanaksenaho
* Teppo Pulli
* Tanja Lindholm
* Olli Nurminen
* Olli Kauniskangas
* Mikko Jakonen

## Diskografia
### Studioalbumit
* 
* 
* 

### EP:t
* 
* 

### Split-albumit
* 

### Singlet
* ”Undercover Superagent” (1995)
* ”Shakin’ Ray” (1996)
* ”Jinxed” (2003)

## Aiheesta muualla
* Finnmusic
Klonatsepaami

**Klonatsepaami** on pitkävaikutteisiin bentsodiatsepiineihin kuuluva lääkevalmiste, jota käytetään Suomessa ensisijaisesti epilepsian hoidossa. Sitä käytetään myös paniikkihäiriön ja muiden ahdistuneisuushäiriöiden, dystonian sekä erilaisten kouristusten hoidossa.  

Klonatsepaami on muiden bentsodiatsepiinien tavoin Fimean määrittelemä PKV-lääke. Suomessa klonatsepaamia myydään valmistenimillä Iqtopam (injektio) ja Rivatril (suun kautta pillerinä). Yhdysvalloissa valmistenimi on Klonopin ja muualla maailmassa Rivotril.

Lääkkeen yleisiin sivuvaikutuksiin kuuluvat uneliaisuus, koordinaatiokyvyn heikkeneminen sekä levottomuus. Lääke voi lisätä itsemurhariskiä. Etenkin lääkkeen pitkäaikainen käyttö aiheuttaa sietokyvyn kasvua, riippuvuutta sekä vieroitusoireita lopetettaessa. Lääkkeen käyttö raskauden aikana saattaa vahingoittaa sikiötä.

Klonatsepaami patentoitiin vuonna 1964 ja se tuli markkinoille Yhdysvalloissa 1975.

## Farmakologia

### Farmakodynamiikka

Bentsodiatsepiinien vaikutukset perustuvat niiden keskushermostoa lamaavaan ominaisuuteen. Bentsodiatsepiinit sitoutuvat keskushermoston GABAA-reseptoreissa omiin erityisalueisiinsa, bentsodiatsepiinireseptoreihin voimistaen gamma-aminovoihapon eli GABA:n toimintaa reseptoreissa. Gamma-aminovoihappo on aivojen hermosolujen toimintaa jarruttava välittäjäaine. Bentsodiatsepiinit aiheuttavat siten hermoratojen toiminnan epäspesifiä eli yleistynyttä hidastumista. Lisäksi klonatsepaami vähentää hermosolujen serotoniinin käyttöä.

### Farmakokinetiikka
Klonatsepaami sitoutuu suurelta osin (~85 %) veren plasmaproteiineihin. Klonatsepaami läpäisee veri-aivoesteen helposti, veren ja aivojen klonatsepaamipitoisuus on sama. Klonatsepaami metaboloituu lähes täysin, pääasiallisesti 7-aminoklonatsepaamiksi ja pienemmässä määrin 7-asetaminoklonatsepaamiksi ja 3-hydroksiklonatsepaamiksi. Klonatsepaamin metaboliitit poistuvat kehosta munuaisten kautta.

## Synteesi

## Lähteet

## Aiheesta muualla
Kogepan

**Kogepan** on japanilainen hahmo San-X -yhtiöltä, kuten Sanrion luomukset Hello Kitty ja Badtz-Maru, Kogepan on löydettävissä mm. kirjoista, animesta ja leluista. Kogepan on palanut punapapu-pulla, joka asuu *panyassa*, eli japanilaisessa leipomossa. Kogepan yrittää sopeutua joukkoon ja saada uusia ystäviä. Kogepanin nimi tulee sanoista *kogeru*, joka tarkoittaa palanutta, ja *pan*, joka tarkoittaa pullaa.

## Tarina
Eräänä päivänä, Kogepan lähti leipomosta "juomaan". Kogepan juo maitoa, joka on toisaalta kuin olutta pullille. Kahden päivän jälkeen, Kogepan tuli järkiinsä. Hän palasi kotiinsa leipomoon, jossa hän oli syntynyt, ja alkoi lukea kirjaa joka kertoi siitä "kuinka tulla herkulliseksi pullaksi".

Kogepanin kanssa on myös muita lukuisia hahmoja. Kuten Ichigopan (Mansikkatäytteinen pulla), Kireipan (kaunis pulla), Kuriimupan (palanut kermatäytteinen pulla) ja Sumipan, paljon enemmän palanut pulla kuin Kogepan.

Tämän anime-sarjan on animoinut Studio Pierrot, jossa mukana on myös Pony Canyon.

Kogepaniin perustuvia lastenkirjoja on tehty kolme kappaletta, ja ne on kuvittanut & kirjoittanut Takahashi Miki:

*こげぱん：パンにも出会いがあるらしい... (Kogepan: Even Among Bread, They Meet One Another)
*こげぱん：パンにもいろいろあるらしい... (Kogepan: Even Among Bread, There Are Many Kinds)
*こげぱん：パンのしあわせってなんだろう... (Kogepan: What Is the Happiness of Bread?)

## Aiheesta muualla
*San-X viralliset Kogepan -sivut 
*Studio Pierrotin animesivut  
*Kogepanin tarina
Sergei Samsonov

**Sergei Samsonov** (, synt. 27. marraskuuta 1978 Moskova, Neuvostoliitto) on pelaajauransa lopettanut jääkiekkoilija, pelipaikaltaan hyökkääjä. Samsonov muistetaan pienikokoisena, mutta nopeana pelaajana ja hyvänä mailankäsittelijänä.

## Ura
Samsonov aloitti uransa Venäjän superliigassa. Ennen NHL-uraansa Samsonov saavutti Venäjän alle 20-vuotiaiden maajoukkueessa MM-pronssia 1996 ja 1997. Hyvien esitysten vuoksi Boston Bruins varasi hänet  kahdeksannella vuorolla. Bruins varasi Samsonovin lisäksi ensimmäisellä kierroksella Joe Thorntonin. Ensimmäisellä NHL-kaudellaan Samsonov voitti vuoden tulokkaan Calder Memorial Trophyn. Samsonov pelasi ssa 2001. Hän voitti Venäjän paidassa olympiapronssia Salt Lake Cityssä 2002.

Vaikka Samsonov pelasi hyvin Bostonissa, hänet myytiin kaudella 2005–2006 Edmonton Oilersiin Marty Reasoneria ja Yan Stastnya vastaan. Samsonov solmi vuonna 2006 vapaa agenttina sopimuksen Montreal Canadiensin kanssa. Yhden Montreal-kauden jälkeen Samsonov siirtyi kesällä 2007 Chicago Blackhawksiin vaihdossa puolustaja Jassen Cullimoreen ja hyökkääjä Tony Salmelaiseen . Chicagossa kausi ei sujunut kovinkaan hyvin ja venäläispelaaja laitettiin siirtolistalle 2. tammikuuta 2008 ja lähetettiin farmijoukkueeseen. Maaleitta kauden 23 ensimmäistä peliä pelannut Samsonov siirtyi Carolina Hurricanesiin, kun joukkue nappasi miehen ns. re-entry waivers -listalta. Tämä merkitsee sitä, että Chicago maksaa vielä puolet Samsonovin palkasta. Samsonov pelasi Hurricanesissa kauteen 2010–2011, jolloin hänet myytiin Florida Panthersiin vaihdossa Bryan Alleniin. Samsonov pelasi Panthersissa tehokkaan loppukauden, muttei saanut sopimusta kaudeksi 2011–2012. Elokuussa 2012 uutisoitiin Samsonovin neuvotelleen sopimuksesta NHL-seura San Jose Sharksin kanssa.

## Tilastot

## Lähteet
* 
* 
* 

### Viitteet
The David Letterman Show

**The David Letterman Show** oli yhdysvaltalainen aamuinen keskusteluohjelma, jota juonsi David Letterman. Ohjelmaa esitettiin Yhdysvalloissa NBC-kanavalla heinäkuusta lokakuuhun 1980. Ohjelma oli kriitikoiden kehuma, ja se voittikin kaksi Emmy-palkintoa. NBC:n mielestä se kuitenkin keräsi liian vähän katsojia, mikä johti sarjan lopettamiseen.

Sarjan ensimmäiset 30 jaksoa olivat 90-minuuttisia, mutta loput 60 jaksoa oli leikattu tunnin mittaisiksi.

## Tausta
*The David Letterman Show* oli juontajansa, koomikko David Lettermanin ensimmäinen oma televisio-ohjelma. Noin kahden vuoden kuluttua, vuonna 1982 Lettermanista tuli menestysohjelma *[[Late Night with David Letterman]]in* juontaja. *The David Letterman Show* oli kriitikoiden kehuma, mutta ohjelman ärtyisä ja piikittelevä huumori ei mennyt läpi aamulla televisiota katsoviin, jotka olivat tottuneet perinteisiin keskusteluohjelmiin, saippuasarjoihin ja peliohjelmiin.

Alun perin ohjelman tuottajaksi hankittiin peliohjelmien kehittäjä Bob Stewart, mutta hän lähti ohjelman tuotantotiimistä neljä päivää ennen sen ensiesitystä.

## Katso myös
* Late Show with David Letterman
* Stephen Colbert

## Lähteet

## Aiheesta muualla
*
M/S Tom Sawyer

**M/S Tom Sawyer** () on TT-Linen omistama autolautta. Se on rakennettu Schichau Seebeckwerftin telakalla Bremerhavenissa, Saksassa, vuonna 1989. Kuollutta painoa aluksella on 6&nbsp;176 tonnia, ja autoja alukseen mahtuu kerrallaan 500. *Tom Sawyer* on rekisteröity Saksan lipun alle, ja sen kotisatama on Lyypekki. Nykyään alus liikennöi reitillä Trelleborg–Rostock.

Tom Sawyerin sisaralus on M/S ''Huckleberry Finn''.

## Käyttöhistoria

10. syyskuuta 1988 alus laskettiin vesille. 27. tammikuuta 1989 alus luovutettiin TT-Linen omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään *Robin Hood*. Seuraavana päivänä TT-Line aloitti liikennöinnin aluksella Travemünden ja Trelleborgin välillä. Joulukuun alussa 1992 *Robin Hood* meni Wärtsilän telakalle Turkuun, jossa siitä kunnostettiin matkustaja- ja autolautta.

Maaliskuun lopulla 1993 alus nimettiin *Nils Holgerssoniksi*. Huhtikuun alussa uudelleennimettynä se palasi takaisin Travemünde–Trelleborg -linjalle. Elokuussa 2001 laiva meni SSW Fähr- und Spezialschiffbau GmbH -nimiselle telakalle Bremerhaveniin, jossa siitä tehtiin ropax-alus.

12. lokakuuta 2001 alus sai nykyisen *Tom Sawyer* -nimensä. Muutaman päivän kuluttua tästä uudelleennimeämisestä *Tom Sawyer* siirtyi Trelleborgin ja Rostockin väliseen liikenteeseen. 21. tammikuuta 2004, aluksen ollessa Trelleborgissa, havaittiin aluksella vuoto öljytankin ja painolastitankin välissä. Öljyä ehti valua satama-altaaseen ennen kuin vuotokohta saatiin tukittua. Tämän tapahtuman jälkeen alus lähti korjaustöitä varten Rostockiin. Heinäkuussa 2007 aluksen kotisatamaksi muuttui Lyypekki.

## Lähteet

## Aiheesta muualla
*Fakta om Fartyg – M/S Robin Hood  
*The ferry site – M/F Tom Sawyer 
*Tom Sawyerista ja Huckleberry Finnistä TT-Linen sivuilla
Kunitachi

**Kunitachi** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Fuchūn, Hinon, Kokubunjin ja Tachikawan kaupunkeihin. Kunitachissa on 75&nbsp;640 asukasta (vuonna 2017) ja sen pinta-ala on 8,15 neliökilometriä. 

Nykyisen muotoinen Kunitachin kaupunki perustettiin 1. tammikuuta 1967. Kunitachi sijaitsee historiallisen, Edosta Kain provinssiin johtaneen Kōshū-kaidō-tien varrella. Kaupungin pääkatu, leveä Daigaku-dōri, kulkee Kunitachin rautatieasemalta Tamajoen rantaa kohti. Kunitachissa sijaitsevat Hitotsubashin yliopisto, yksi Japanin arvostetuimmista julkisista yliopistoista, ja Yabo Tenman-gū, vuonna 903 perustettu šintolainen pyhäkkö. Kunitachin musiikkiyliopisto on aloittanut toimintansa kaupungissa.

Kaupunki sijaitsee JR Higashi-Nihonin Chūō-päälinjan varrella. Kun linjalle rakennettiin uusi asema Kokubunjin () ja Tachikawan () väliin, sen nimeen otettiin Kokubunjin ensimmäinen kanji 国, joka voidaan lukea myös *kuni*, ja Tachikawan ensimmäinen kanji 立. Kunitachista tuli virallinen nimi vuonna 1951. Chūō-päälinjan lisäksi kaupunkia palvelee JR Eastin Nanbu-linja.

## Kuvia

Tiedosto:Yaho Tenmangu.jpg|Yabo Tenman-gū
Tiedosto:Kanematsu auditorium.jpg|Kanematsun auditorio Hitotsubashin yliopiston kampuksella


## Lähteet

## Aiheesta muualla

*Kaupungin internetsivut
Poronhoitoalue

**Poronhoitoalue** on Suomen laissa määritelty alue, jossa harjoitetaan poronhoitoa. Suomen poronhoitoalueeseen kuuluvat poronhoitolain (848/1990) mukaan Lapin maakunta lukuun ottamatta Kemiä, Keminmaata ja Torniota sekä Pohjois-Pohjanmaan ja Kainuun maakunnista seuraavat kunnat kokonaan tai osittain:
* Kuusamo, Taivalkoski, Pudasjärvi, Hyrynsalmi ja Suomussalmi kokonaan,
* Oulusta Yli-Iin suuralue eli entisen Yli-iin kunnan alue sekä Kiiminkijoen pohjoispuolinen osa Ylikiimingin suuraluetta eli entisen Ylikiimingin kunnan aluetta,
* Iistä entisen Kuivaniemen alue sekä
* Puolangasta ja Utajärvestä seututie 891:n (Hyrynsalmi–Puolanka) ja Kiiminkijoen pohjoispuolinen alue. 

Alueella noudatetaan muuta maata poikkeavia määräyksiä, muun muassa petoeläinten suhteen. Poronhoitoalueen laajuus on 122&nbsp;936 neliökilometriä eli noin 36 prosenttia Suomen maapinta-alasta.

Suomessa poronhoitoalue jaetaan eri osiin sen mukaan, mikä on poronhoidon ja muiden elinkeinojen suhde. Muissa osissa kuin saamelaisten poronhoitoalueella harjoitetaan myös maanviljelyä. Poronhoitoa saavat harjoittaa muutkin kuin saamelaiset. Ruotsissa ja Norjassa poronhoitoalue on erossa maanviljelysalueista ja vain lapinkylien saamelaiset saavat hoitaa poroja. Hallinnollisesti Suomen poronhoitoalue jaetaan 56 paliskuntaan.

## Poronhoitoalueen kunnat
Poronhoitoalueeseen kuuluu 23 kuntaa kokonaan ja neljä osittain.

## Lähteet
Huumekala

**Huumekala** (*Synchiropus picturatus*) on vihertävä läntisen Tyynenmeren koralliriuttojen merikokkilaji, jota käytetään meriakvaariokalana.

## Koko ja ulkonäkö
Huumekala kasvaa noin 7 senttimetrin mittaiseksi. Sen vartalo on pyöreämuotoinen. Vihertävällä pohjalla on oransseja renkaita joiden sisus on tummemman vihreä. Kutuaikana koiraan värit voivat olla vielä räikeämmät. Huumekaloilla ei ole suomuja, mutta niiden iho on paksuhkon, pahanmakuisen liman peitossa, joka suojaa niitä pedoilta. Lisäksi koiraan selkäevän eturuodosta on muodostunut piikiksi, jolla on itsepuolustuksen lisäksi käyttöä kosimamenoissa.

## Alkuperä
Huumekala elää luonnossa Läntisellä Tyynellämerellä. Se asettuu hiekkapohjaisille matalille koralliriutan alueille, missä se piileksii korallien ja soran joukossa.

## Käyttäytyminen ja lisääntyminen
Huumekala tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä.

Huumekalat ovat lisääntyneet myös akvaariossa. Hyvissä oloissa ne muodostavat varsin helposti kutuparin, joka uiskentelee yhdessä ja kutee säännöllisesti erikoisen kututanssin aikana. Poikaset ovat pieniä, ja niiden ruokkiminen on vaikeaa.

## Vesiolot ja ravinto
Huumekala syö pienikokoista liharuokaa, joskus vain itse pyydystämiään eläviä pieneliöitä. Siksi se menestyy parhaiten kypsässä riutta-akvaariossa. Sopivat vesiarvot ovat lämpötila 22–25&nbsp;°C; suolaisuudesta kertova ominaispaino 1,020–1,025 ja pH 8,1–8,4.

## Lähteet

## Aiheesta muualla
*Reefpedia
L85

**L85** on Ison-Britannian armeijan käyttämä bullpup-tyyppinen 5,56×45 mm NATO -kaliiperinen rynnäkkökivääri. Nykyisin palveluskäytössä on parannettu **L85A2** -malli. Ase on yleensä varustettu optisella SUSAT (*Sight Universal Small Arms Trilux*) -tähtäimellä.

Suunnitteluvaiheessa **SA80** (*Small Arms for the 1980s*) -nimellä tunnettuun aseperheeseen kuuluvan L85:n (alkuperäiseltä nimeltään *Enfield Weapon System* (EWS)) suunnittelija ja valmistaja on *Enfield Royal Small Arms Factory* (nykyään *BAE Systems Land Systems Munitions & Ordnance*), ja se otettiin palveluskäyttöön vuonna 1985. 

Kiväärin suunnitteluvirheiden ja teknisten vikojen vuoksi Ison-Britannian puolustusministeriö teetti vuosien 2001–2006 välillä Heckler & Koch -yhtiöllä (silloin osa *[[British Aerospace]]a*) 200&nbsp;000 aseen korjauksen ja kunnostuksen.

Asetta valmistettiin vuosien 1985–1996 välillä 323&nbsp;920 kappaletta.

## Mallit
L85 -kiväärin versioita ovat:
 
*L85A1 IW (*Individual Weapon*) -rynnäkkökivääri
**L85A2  
*L86A1 LSW (*Light Support Weapon*) -pikakivääri
**L86A2
*L22A1 - lähinnä ajoneuvomiehistöille tarkoitettu karbiinimalli
*L98A1 CGP (*Cadet General Purpose*) -kadettikivääri, josta puuttuu kaasumäntämekanismi. 

## Tekniset tiedot (L85A1 IW / L86A1 LSW)

*Kaliiperi: 5,56×45 mm NATO
*Pituus: 780 mm / 900 mm 
*Piipun pituus: 518 mm / 628 mm 
*Paino täydellä lippaalla SUSAT -tähtäimen kanssa: 5,08 kg / 6,88 kg
*Paino tyhjänä: 3,80 kg / 5,60 kg
*Piipun rihlojen määrä: 6 oik.
*Rihlauksen nousu: 1/175 mm
*Luodin lähtönopeus piipunsuulla: 940 m/s / 970m/s
*Teoreettinen tulinopeus: 650 laukausta/min, 680 laukausta/min
*Toimintamekanismi: lyhytiskuinen kaasumäntä
*Tähtäin: SUSAT (Sight Universal Small Arms Trilux) X 4, avotähtäimet
*Tehokas käyttömatka: 300 metriin asti

## Lähteet

## Aiheesta muualla
*Small Arms Review: British SA80 Rifles
Ahmosuon lentokenttä

**Ahmosuon lentokenttä**  on lentokenttä Oulun Hangaskankaalla noin 20 kilometriä Oulun keskustasta Kajaanin suuntaan lähellä Muhoksen ja Tyrnävän kuntien rajoja. Kentältä toimivat pääasiallisesti Oulun Ilmailukerho ry toimintamuotonaan purjelento ja Sky Relax -vetovarjoyhdistys. Kenttää käytetään myös varjoliidon nousu- ja laskeutumiskenttänä. Asfalttinen kiitotie on kapeahko ja kummassakin päässä on sepelipintainen seisonta-alue. Polttoainepiste on kerhon ylläpitämä.

Ahmosuon lentokenttä otettiin käyttöön vuonna 1987 korvaamaan Oritkarin lentokenttä. Oulun kaupunki halusi päästä Oritkarin kentästä eroon ja suostui rakentamaan Ahmosuolle uuden.

## Lähteet

## Aiheesta muualla
* VFR Suomi/Finland – Ahmosuon lentopaikka 
* Lentopaikat.fi – Ahmosuon lentopaikka
Thordénin varustamo

**Thordénin varustamo** on nykyisin ruotsalainen mutta sotavuosiin asti suomalainen laivayhtiö. Sen omistaja ja perustaja oli laivanvarustaja Gustaf Thordén.

## Saksalaisten pommituksen kohteena
Toukokuussa 1941 Thordénin varustamon tankkilaiva M/T Josefina Thordén joutui saksalaisten ilmahyökkäyksen kohteeksi Färsaarten pohjoispuolella. Alus upposi ja sen 17 merimiestä menehtyivät, mukana aluksen päällikkö, myöhemmän kansanedustajan ja ministerin Jacob Södermanin isä. Varustamo kieltäytyi maksamasta rästiin jääneitä korvauksia Södermanin perheelle, kunnes Niilo Wälläri soitti varustamoon ja korjasi asian.

Vuonna 1982 Jacob Söderman osallistui Suomen hallituksen ministerinä hyökkäyksen uhrien muistomerkin vihkimistilaisuuteen.

## Lähteet
Operaatio Uppsala

**Operaatio Uppsala** oli Norjan tiedustelupalvelun 1950-luvun alussa suunnittelema operaatio, jossa se palkkasi entisiä suomalaisia kaukopartiomiehiä tiedustelemaan Neuvostoliiton sotilastukikohtia Karjalassa. 

## Taustaa
Kun Neuvostoliittoon lähetetyt vakoojat olivat lähes poikkeuksetta kuolleet, Norjan tiedustelupalvelu sai ajatuksen palkata suomalaisia kaukopartiomiehiä tiedustelemaan rajan taakse Neuvostoliiton sotakohteita. Näillä miehillä oli luja ammattitaito kyseiseen tehtävään, sillä he olivat sodan aikana kestäneet jopa viikkoja vihollisen linjojen takana.

## Operaatio
Palkkioksi retkistään suomalaisille luvattiin noin miljoonan markan palkkiota. Tästä syystä monet pyydetyistä suostuivat tehtäviin. He saivat käyttöönsä uusimpia kameroita, aseen ja ruokaa.  

Rajan ylittäminen oli hankalaa ja jos se onnistui, oli vaarana neuvostoliittolaiset rajavartijat. Tulitaisteluilta ei vältytty. Muun muassa Arvo A. Juvonen joutui tulitaisteluun kahden neuvostoliittolaisen rajavartijan kanssa. Myöhemmin samalla retkellä hän myös ampui erästä rajavartijaa. Tiedusteluretkillä katosi yksi henkilö, Heikki Määttänen, toukokuussa 1950 eikä hänen kohtalostaan tiedetä vieläkään, vaikka hänestä tiedusteltiin myös FBI:ltä. Lisäksi Onni Saukkonen kuoli 13.9.1953 Kajaanin maalaiskunnassa epäselväksi jääneessä yliajossa.

Suomelle tiedustelutehtävät olivat poliittisesti vaarallisia. Retkiä yritettiin turhaan estää muun muassa toimeksiantajien kautta. Toisaalta Puolustusvoimat, Rajavartiolaitos ja Suojelupoliisi olivat henkilötasolla toiminnasta tietoisia. Suojelupoliisille annettiin ohjeet tutkia asiaa "kaikessa hiljaisuudessa". Moni operaatioon osallistuneista suomalaisista joutui lähtemään maanpakoon Yhdysvaltoihin. Osa heistä, kuten Arvo Juvonen, työskenteli CIA:lle. Juvonen teki Suomesta lähdettyään tiedusteluretkiä Pohjois-Norjasta käsin Petsamon alueelle. Elokuussa 1954 tehdyllä retkellä käytettiin menomatkalla rajan ylitykseen ilmapalloa.

Kaikkiaan kolme operaatio Uppsalaan osallistunutta suomalaista tuomittiin rangaistuksiin Suomessa: Reino Sappinen vuonna 1954 sekä Lauri Solehmainen ja Emil Torssonen pitkän pakomatkan jälkeen vuonna 1970.

## Katso myös
* Kuohun Pilke
* Magnus Bratten
* Paavo Suoranta

## Lähteet
* 
* 
*

### Viitteet

## Aiheesta muualla
* Markku Tasalan kirjan ''Operaatio Uppsala'' esittely kustantamon sivulla.
* Neuvostovakoilu tuhosi itärajan rauhan. *Rajamme vartijat* 4/2001 (Archive.org).
* Helin, Satu: Naisia, autoja ja piilopirttejä – norjalainen vakoili CIA:n laskuun kylmän sodan Suomessa. Yle Uutiset 2.7.2017. (Norjalaisen vakoojan Magnus Brattenin tyttärenpojan haastattelu.)
* Lindberg, Petter: Operation Uppsala: Lauri Solehmainen spionerade på Sovjetunionen för USA:s och Norges räkning. Svenska Yle 23.3.2019.
Silosarvikala

**Silosarvikala** (*Naso lituratus*), akvaarioharrastajien kesken usein naso tai nasu, on välskärikaloihin kuuluva kala.

## Koko ja ulkonäkö
Silosarvikala kasvaa 45&nbsp;cm pitkäksi. Aikuisen yksilön pyrstö on lyyranmuotoinen. Silosarvikalat vaihtavat väriään ympäristönsä mukaan. Kalan erottaa muista *Naso*-suvun lajeista sen pyrstön tyvessä olevista oranssikantaisista piikeistä.

## Alkuperä
Silosarvikala on kotoisin Indopasifiselta merialueelta. Se viihtyy riuttojen läheisyydessä, mutta tarvitsee paljon vapaata uintitilaa.

## Käyttäytyminen
Silosarvikala on usein aggressiivinen muita välskäreitä kohtaan.

## Ravinto
Nuori silosarvikala syö mieluiten ruskeaa makrolevää. Myös muut levät ja levävalmisteet kelpaavat. Luonnossa aikuiset nasot siirtyvät syömään lähinnä planktonia.

## Lähteet

## Aiheesta muualla
*
Turun synagoga

**Turun synagoga** on Turun juutalaisen seurakunnan synagoga. Se on toinen Suomen kahdesta synagogasta, toinen on Helsingin synagoga Helsingissä.

Turun synagoga on valmistunut vuonna 1912, ja rakennettiin tuolloin lainarahoilla. Sen suunnittelusta vastasivat arkkitehdit August Krook ja J. Eskil Hindersson. Synagogan julkisivu on tehty tiilestä ja se on rapattu. Rakennus on kaksikerroksinen ja sen keskustilassa on kupoli. Turun synagoga on listattu Museoviraston Valtakunnallisesti merkittävät kulttuurihistorialliset ympäristöt -luetteloon.
__NOTOC__
## Katso myös
*Helsingin synagoga
*Viipurin synagoga

## Lähteet

## Kirjallisuutta
**[[Turun synagoga (kirja)|Turun synagoga]]*, toim. Juhani Kostet ja Marita Söderström. Suomalaisen Kirjallisuuden Seura, 2012 

## Aiheesta muualla
Kiinanpalatsikoira

**Kiinanpalatsikoira** () eli **pekingeesi** on koirarotu, jonka alkuperämaa on Kiina. Myös sitä on kutsuttu shih tzun tapaan "leijonakoiraksi" ().

## Ulkonäkö
Pekingeesin olemus leijonamainen. Sen häntä on tiiviisti selänmyötäinen ja kaartuu loivasti toiselle sivulle. Jalat ovat lyhyet mutta vantterat. Pekingeesin kuono voi olla melko lyhyt.

Kiinanpalatsikoira on hieman korkeuttaan pidempi. Pekingeesiuroksen säkäkorkeus on 19–23&nbsp;cm ja narttujen 15–21&nbsp;cm. Rodulle on tärkeää vankka luusto ja tiivis runko. Ihanteellinen paino urokselle on enintään 5&nbsp;kg ja nartulle enintään 5,4&nbsp;kg. 

### Turkki ja sen hoito
Pekingeesin karva on kohtuullisen pitkää ja suoraa. Kaulan ympärillä on kaulurimainen harja. Peitinkarva on melko karheaa, aluskarva tiheää ja pehmeämpää. Pekingeesin korvissa, raajojen takaosissa, hännässä ja varpaissa on hapsut.

Turkin väreinä ovat sallittuja muut paitsi albiino ja maksanruskea. Turkki vaatii säännöllistä hoitoa (kampaus noin kerran viikossa, pesu tarvittaessa).

## Luonne ja käyttäytyminen
Pekingeesi on luonteeltaan peloton, uskollinen ja pidättyväinen. Arkuus ja aggressiivisuus eivät kuulu sen luonteeseen. Se on yhden ihmisen koira, joka on lojaali omistajalleen. Pekingeesi ei mielistele tai palvo, mutta osoittaa ymmärrystä ja lojaaliutta ihmistä kohtaan. Vaikka kiinanpalatsikoira puolustaa omistajaansa uskollisesti, se ei ole missään nimessä vihainen. Se on hyvin ihmisläheinen ja lempeä koira, joka sopii hyvin seurakoiraksi.

## Alkuperä
Pekingeesi on nimensä mukaisesti lähtöisin Kiinasta. Buddhalaisuudessa leijona on pyhä eläin, ja sen vuoksi Kiinan keisari halusi itselleen oman pienen "pyhän leijonansa". Niinpä kiinanpalatsikoira jalostettiin ja sen haluttiin muistuttavan leijonaa niin paljon kuin mahdollista.

Pekingeesin tehtävänä oli vartioida palatsin aarteita ja varoittaa varkaista sekä karkottaa pahoja henkiä. Nämä pyhät koirat olivat itsekin tarkkaan vartioituja, ja varasta odotti kuolemantuomio. Rodun sai omistaa vain keisari eikä niitä saanut myydä, vaan ne saivat olla ainoastaan keisarillinen lahja. Alamaistenkin tuli painaa päänsä kiinanpalatsikoiran edessä. Rotu levisi länsimaihin boksarikapinan jälkeen. Länsimaissa rotuun ihastuttiin ja siitä tuli suosittu.

## Lähteet

## Aiheesta muualla

* Suomen Pekingesikerho ry
Dandy in the Underworld

**Dandy in the Underworld** on brittiläisen glam rock-yhtye T. Rexin kahdestoista ja viimeinen albumi, joka julkaistiin vuonna 1977 eli samana vuonna kun yhtyeen perustaja ja keulahahmo Marc Bolan kuoli. Bolan on tehnyt albumin kaikki kappaleet. 

## Kappaleet
#
#
#
#
#
#
#
#
#
#
#
#

## Aiheesta muualla
* Dandy in the Underworld discogs.com -sivustolla
The Slider

**The Slider** on brittiläisen glam rock -yhtye T. Rexin kolmas albumi nimenvaihdoksen jälkeen. Albumi ilmestyi vuonna 1972 ja se on myös yhtyeen menestynein albumi Yhdysvalloissa. Kuuluisimmat kappaleet levyltä ovat "Metal Guru", "Buick Mackane" ja "Telegram Sam".

Albumi, samoin kuin sitä edeltänyt albumi *[[Electric Warrior]]*, valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

#"Metal Guru" – 2:25  
#"Mystic Lady" – 3:09  
#"Rock On" – 3:26  
#"The Slider" – 3:22  
#"Baby Boomerang" – 2:17  
#"Spaceball Ricochet" – 3:37  
#"Buick Mackane" – 3:31  
#"Telegram Sam" – 3:42
#"Rabbit Fighter" – 3:55
#"Baby Strange" – 3:03  
#"Ballrooms of Mars" – 4:09  
#"Chariot Choogle" – 2:45  
#"Main Man" – 4:14

## Kokoonpano
* Marc Bolan – laulu, kitara
* Steve Currie – basso
* Mickey Finn – lyömäsoittimet, laulu
* Bill Legend – rummut
* Mark Volman ("Flo") – taustalaulu
* Howard Kaylan ("Eddie") – taustalaulu
* Tony Visconti – taustalaulu

## Lähteet
Tanx

**Tanx** on brittiläisen glam rock -yhtye T. Rexin neljäs albumi ja se on ilmestynyt vuonna 1973. T. Rexin suosio alkoi vähitellen hiipua tämän levyn jälkeen. Kaikki albumin kappaleet on tehnyt yhtyeen keulahahmo Marc Bolan.

## Kappaleet
#"Tenement Lady" – 2:55
#"Rapids" – 2:48
#"Mister Mister" – 3:29
#"Broken Hearted Blues" – 2:02
#"Shock Rock" – 1:43
#"Country Honey" – 1:47
#"Electric Slim and the Factory Hen" – 3:03
#"Mad Donna" – 2:16
#"Born to Boogie" – 2:04
#"Life Is Strange" – 2:30
#"Street and Babe Shadow" – 2:18
#"Highway Knees" – 2:34
#"Left Hand Luke and the Beggar Boys" – 5:18

## Kokoonpano

* Marc Bolan – laulu, kitara
* Mickey Finn – congat, lyömäsoittimet, laulu
* Steve Currie – basso
* Bill Legend – rummut
* Tony Visconti – taustalaulu
* Howie Casey – saksofoni